Avainsanat

Tiivistelmä



Avainsanat

1. Tuomioistuinmenettely – Asiakysymyksen arviointi ennen tutkittavaksi ottamisen arviointia – Sallittavuus

2. Lainvastaisuusväite – Ulottuvuus – Säädökset, päätökset ja muut toimet, joiden lainvastaisuuteen voidaan vedota – Riidanalaisen päätöksen perustana olevat yleiset säädökset, päätökset ja muut toimet

(SEUT 263 ja SEUT 277 artikla)

3. Toimielinten säädökset, päätökset ja muut toimet – Oikeudellisen perustan valinta – Perusteet – Unionin toimi, jolla on kaksi tarkoitusta tai jossa on kahdenlaisia tekijöitä – Oikeudellisen perustan valitseminen pääasiallisen tai määräävän tarkoituksen tai tekijän perusteella – Hyljetuotteiden kaupasta annettu asetus – Ainoa tarkoitus on sisämarkkinoiden toiminnan parantaminen – Kahta tarkoitusta tai kahdenlaisia tekijöitä ei ole

(EY 95 ja EY 133 artikla; Euroopan parlamentin ja neuvoston asetuksen N:o 1007/2009 3 artiklan 1 kohta)

4. Jäsenvaltioiden lainsäädännön lähentäminen – Sisämarkkinoiden toiminnan parantamiseksi tarkoitetut toimenpiteet – Oikeudellinen perusta – EY 95 artikla – Soveltamisala

(EY 95 artikla)

5. Jäsenvaltioiden lainsäädännön lähentäminen – Hyljetuotteiden kauppa – Asetus N:o 1007/2009 – Oikeudellinen perusta – EY 95 artikla – Sisämarkkinoiden toimintaedellytysten parantaminen – Kyseisten tuotteiden markkinoille saattamisen kielto – Eläinten hyvinvoinnin suojelun ratkaisevuus yhdenmukaistamistoimenpiteiden valinnassa – Vaikutuksettomuus

(EY 95 artikla; Euroopan parlamentin ja neuvoston asetus N:o 1007/2009)

6. Euroopan unionin oikeus – Periaatteet – Toissijaisuus- ja suhteellisuusperiaatteet – Soveltaminen sisämarkkinoiden toteuttamiseksi annettuihin toimiin – Näiden periaatteiden noudattamisen valvonta – Perusteet

(EY 95 artikla)

7. Jäsenvaltioiden lainsäädännön lähentäminen – Hyljetuotteiden kauppa – Asetus N:o 1007/2009 – Soveltamista koskevat yksityiskohtaiset säännöt – Kyseisten tuotteiden tuontia ja markkinoille saattamista unionissa koskevien yksityiskohtaisten vaatimusten laatiminen – Harkintavallan väärinkäytön puuttuminen

(Euroopan parlamentin ja neuvoston asetus N:o 1007/2009; komission asetus N:o 737/2010)

Tiivistelmä

1. Ks. tuomion teksti.

(ks. 20 kohta)

2. Ks. tuomion teksti.

(ks. 24 kohta)

3. Unionin toimivaltajärjestelmässä toimen oikeudellisen perustan valinnan on perustuttava objektiivisiin seikkoihin, jotka voivat olla tuomioistuimen suorittaman valvonnan kohteena. Tällaisiin seikkoihin kuuluvat erityisesti toimen tarkoitus ja sisältö. Jos unionin toimea tarkasteltaessa ilmenee, että sillä on kaksi eri tarkoitusta tai että siinä on kahdenlaisia tekijöitä, ja jos toinen näistä on yksilöitävissä toimen pääasialliseksi tai määrääväksi tarkoitukseksi tai tekijäksi, kun taas toinen on ainoastaan liitännäinen, on käytettävä yhtä oikeudellista perustaa, toisin sanoen sitä, jota toimen pääasiallinen tai määräävä tarkoitus tai tekijä edellyttää. Jos poikkeustapauksessa sitä vastoin näytetään, että toimella on useampi samanaikainen tarkoitus tai tekijä, joita ei voida erottaa toisistaan ja joista mikään ei ole toiseen nähden toisarvoinen ja välillinen, tällaista toimea annettaessa on käytettävä vastaavia eri oikeudellisia perustoja.

Näin ei ole hyljetuotteiden kaupasta annetun asetuksen N:o 1007/2009 tapauksessa, koska kyseisen asetuksen ainoana tarkoituksena, joka on kirjattu erityisesti sen 3 artiklan 1 kohdan viimeisen virkkeeseen, on varmistaa sisämarkkinoiden toiminnan parantamiseen tarkoitettujen toimenpiteiden tehokkuus eikä tällöin pyritä myös yhteisen kauppapolitiikan toteuttamista koskevaan tavoitteeseen. EY 95 ja EY 133 artikla eivät siis voi olla samanaikaisesti asetuksen N:o 1007/2009 oikeudellisena perustana.

(ks. 27, 66, 67 ja 72 kohta)

4. Ks. tuomion teksti.

(ks. 28–30, 32 ja 54 kohta)

5. Hyljetuotteiden kaupasta annetun asetuksen N:o 1007/2009 tarkoituksena on parantaa sisämarkkinoiden toimintaedellytyksiä, ja se on siten annettu EY 95 artiklan nojalla.

Silloin, kun on olemassa kaupan esteitä tai on todennäköistä, että tällaisia esteitä syntyy, sen takia, että jäsenvaltiot ovat toteuttaneet tai toteuttavat saman tuotteen tai tuoteryhmän osalta toisistaan eriäviä toimenpiteitä, jotka ovat omiaan varmistamaan erilaisen suojelun tason ja estämään näin ollen asianomaisen tuotteen tai asianomaisten tuotteiden vapaan liikkuvuuden unionissa, EY 95 artiklassa valtuutetaan unionin lainsäätäjä toimimaan siten, että se toteuttaa asianmukaiset toimenpiteet noudattaen yhtäältä kyseisen artiklan 3 kohtaa ja toisaalta oikeusperiaatteita, jotka mainitaan perustamissopimuksessa tai jotka on johdettu oikeuskäytännössä, muun muassa suhteellisuusperiaatetta. Olosuhteiden mukaan kyseiset asianmukaiset toimenpiteet voivat merkitä sitä, että kaikki jäsenvaltiot velvoitetaan sallimaan asianomaisen tuotteen tai asianomaisten tuotteiden kaupan pitäminen, että tällaiselle sallimisvelvollisuudelle asetetaan tiettyjä edellytyksiä tai jopa että yhden tuotteen tai tiettyjen tuotteiden kaupan pitäminen kielletään väliaikaisesti tai lopullisesti.

Koska jäsenvaltiot ovat antaneet uusia sääntöjä, jotka ilmentävät kansalaisten ja kuluttajien kasvavia huolia hylkeiden hyvinvointiin liittyvistä näkökohdista, unionin lainsäätäjä on tältä osin katsonut asianmukaisesti, että unionin tason toimien puuttuessa on ollut todennäköistä, että hyljetuotteita sisältävien tai mahdollisesti sisältävien tuotteiden kaupalle syntyy esteitä tai niitä jopa on jo olemassa. Unionin lainsäätäjän toimien tarkoituksena on siten ollut yhdenmukaistaa kyseessä olevat säännöt ja välttää siten kyseisten tuotteiden sisämarkkinoiden häiriöt.

Jos ne edellytykset, jotka koskevat EY 95 artiklan käyttöä oikeudellisena perustana, täyttyvät, unionin lainsäätäjää ei myöskään voida estää käyttämästä kyseistä oikeudellista perustaa sen takia, että eläinten hyvinvoinnin suojelu on ratkaiseva tehtävien valintojen kannalta.

(ks. 31, 33, 40, 41, 52 ja 64 kohta)

6. Ks. tuomion teksti.

(ks. 84 ja 87–89 kohta)

7. Ks. tuomion teksti.

(ks. 121–129 kohta)